**Ministru kabineta rīkojuma projekta**

**“****Par nekustamā īpašuma “Rēzes” Drabešu pagastā, Amatas novadā pirkšanu Zemessardzes mācību infrastruktūras attīstībai un paplašināšanai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Zemessardzes mācību infrastruktūras attīstībai un mācību teritorijas paplašināšanai – juridiskai personai piederošu nekustamo īpašumu Drabešu pagastā, Amatas novadā.  MK rīkojums stāsies spēkā ar tā parakstīšanas brīdi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.  Ministru kabineta 2019. gada 16. aprīļa sēdes protokollēmums, AM informatīvais ziņojums “Par Zemessardzes mācību infrastruktūras attīstību Amatas novadā” (prot. Nr. 20, 31. §, TA-621) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2019. gada 16. aprīļa sēdē (prot. Nr. 20, 31. §, TA-621) ir pieņēmis konceptuālu lēmumu atbalstīt Zemessardzes mācību infrastruktūras attīstību Amatas novadā.  Nacionālo bruņoto spēku (turpmāk – NBS) mācību centru, poligonu un šautuvju kapacitāte šobrīd ir nepietiekama. Lai uzlabotu NBS mācību procesu un NBS vienību kaujas gatavību, nepieciešams veidot reģionos jaunas apmācību vietas, kā arī paplašināt un attīstīt jau esošās.  Īstenojot militārā objekta “Poligons” Drabešu pagastā, Amatas novadā attīstību – esošās mācību šautuves un atbalsta infrastruktūras izbūvi un pilnveidošanu, nodrošinot atbilstošus drošības pasākumus, kas veicami militāro vienību kaujas šaušanas vietās, nepieciešams paplašināt kopējo mācību norises vietas teritoriju minētajā militārajā objektā. Tādējādi saskaņā ar Likuma 2. pantu valsts aizsardzības vajadzībām – objekta “Poligons” attīstībai un infrastruktūras paplašināšanai – ir nepieciešams atsavināt nekustamo īpašumu “Rēzes” Drabešu pagastā, Amatas novadā, un atsavināšana ir vienīgais veids, lai sasniegtu šo mērķi.  Aizsardzības ministrijas informatīvajā ziņojumā “Par Zemessardzes mācību infrastruktūras attīstību Amatas novadā” (prot. Nr. 20, 31. §, TA-621) ir sniegts izvērtējums un pamatojums minētā nekustamā īpašuma atsavināšanai valsts aizsardzības vajadzībām un secināts, ka atsavināšana ir vienīgais veids mērķa sasniegšanai.  Nekustamais īpašums **“Rēzes”** Drabešu pagastā, Amatas novadā (kadastra Nr. 4246 002 0408) sastāv no zemes vienības (kadastra apzīmējums 4246 002 0408) 28,7 ha platībā.  Juridiskās personas SIA "AGROFIRMA ĀRAIŠI" īpašuma tiesības uz nekustamo īpašumu ir nostiprinātas Vidzemes rajona tiesas Drabešu pagasta zemesgrāmatas nodalījumā Nr. 100000148342 (ieraksts izdarīts 2007. gada 2. oktobrī).  Nekustamā īpašuma valsts kadastra informācijas sistēmā (turpmāk – NĪVKIS) nekustamajam īpašumam **“Rēzes”** (kadastra Nr. 4246 002 0408) ir reģistrēti šādi apgrūtinājumi:   1. aizsargjoslas teritorija gar autoceļu – 0,7000 ha platībā; 2. aizsargjoslas teritorija gar elektrisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,9000 ha platībā; 3. nacionālā parka ainavu aizsardzības zonas teritorija – 28,7 ha platībā; 4. ceļa servitūta teritorija – 0,2000 ha.   Izmantojot nekustamo īpašumu NBS mācībām un attīstot nepieciešamo militāro infrastruktūru, AM ievēros NĪVKS un zemesgrāmatā reģistrētos apgrūtinājumus, un tai ir saistoša Aizsargjoslu likumā noteiktā kārtība atbilstoši aizsargjoslu veidam.  Minētais ceļa servitūts nekustamajam īpašumam “Rēzes” ir nostiprināts par labu nekustamajam īpašumam “Astītes - 3” (kadastra Nr. 4246 002 0412), savukārt īpašuma tiesības uz nekustamo īpašumu “Astītes - 3” 2021. gada 17. februārī ir nostiprinātas zemesgrāmatā uz valsts vārda Aizsardzības ministrijas personā, tādējādi ceļa servitūts tiks izbeigts saskaņā ar Civillikuma 1237. panta 2. punktu, kas nosaka, ka servitūti izbeidzas ar tiesības un pienākuma sakritumu vienā personā, jo abi ar ceļa servitūtu saistītie īpašumi atradīsies valsts īpašumā AM valdījumā.  Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 15. jūlijā īpašniekam ir nosūtīts paziņojums par nekustamā īpašuma atsavināšanas nepieciešamību.  2019. gada 8. augusta vēstulē nekustamā īpašuma īpašnieks ir lūdzis iekļaut vērtējumā īpašumā esošos ģeoloģiskos aktīvus, norādot, ka 2018. gadā bija plānots paplašināt uzņēmuma saimniecisko darbību, uzsākot derīgo izrakteņu (smilts) ieguvi un pārdošanu. 2018. gadā ir noslēgts sadarbības līgums ar SIA “UPLANDI” par zemes dzīļu izpēti un derīgo izrakteņu iegūšanu. Īpašnieks vērš uzmanību uz zaudējumiem, kuri radīsies no neiegūtās peļņas no plānotās un nenotikušās saimnieciskās darbības. Lai varētu objektīvi novērtēt derīgos izrakteņus taisnīgas atlīdzības noteikšanai, Valsts militāro objektu un iepirkumu centrs (turpmāk – Centrs) vērsās “Latvijas īpašumu vērtētāju asociācijā” (turpmāk – LĪVA), nosūtot visu īpašnieka sniegto informāciju. Saistībā ar ģeoloģiskajiem aktīviem Centrs 2020. gada 26. maijā saņēma LĪVA atzinumu (2020. gada 25. maija atzinums Nr. 23), kurā tika norādīts, ka derīgo izrakteņu fiziskā esamība negarantē to izstrādes iespējamību. LĪVA, izskatot nekustamā īpašuma īpašnieka iesniegtos dokumentus, kas raksturo nekustamo īpašumu, norādīja, ka nevienā no īpašnieka iesniegtajiem dokumentiem nav analizēta derīgo izrakteņu ieguves juridiskā iespējamība, ekonomiskais un tehnoloģiskais pamatojums. Tāpat LĪVA norādīja uz zaudējumu esamības pierādīšanas nepieciešamību atbilstoši Civillikumam un informēja par dokumentiem, kas varētu raksturot derīgo izrakteņu potenciālo esamību vērtējamā objektā.  Centrs 2020. gada 10. jūnijā informēja nekustamā īpašuma īpašnieku par saņemto LĪVA atzinumu, vienlaikus dodot iespēju iesniegt papildu pierādījumus zaudējumu esamībai, uz ko Īpašnieks 2020. gada 29. jūnija vēstulē sniedza atbildi, ka, lai sagatavotu prasītos dokumentus, nepieciešams ilgāks laika periods un pašreiz nav iespējams konkrēti pateikt, cik ilgs laiks būs nepieciešams.  Taisnīgas atlīdzības noteikšanas komisija (turpmāk – Komisija) 2020. gada 24. jūlija sēdē (protokols Nr. 12) izskatīja nekustamā īpašuma īpašnieka atbildi un iepriekš iesniegtos dokumentus, sadarbības līgumu ar SIA “UPLANDI” un LĪVA atzinumu. Komisija secināja, ka īpašniekam nav papildu dokumentu, kas kalpotu par pierādījumu zaudējumiem saistībā ar derīgajiem izrakteņiem, un īpašnieks tikai plāno uzsākt darbības nekustamā īpašuma saimnieciskās izmantošanas iespēju realizēšanai. Minētais sadarbības līgums ir par vispārēju sadarbību, kas neuzliek pusēm par pienākumu veikt darbības, kas būtu vērstas uz reālo derīgo izrakteņu izstrādi noteiktā termiņā, tas negarantē derīgo izrakteņu izstrādi, neapliecina derīgo izrakteņu apjomu un realizācijas iespējas.  Saskaņā ar Likuma 22. panta 1. daļu atlīdzību veido nekustamā īpašuma tirgus vērtība un atlīdzība par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu. Likuma 22. panta 2. daļā noteikts, ka nekustamā īpašuma tirgus vērtību nosaka atbilstoši normatīvo aktu prasībām uzsāktajai nekustamā īpašuma izmantošanai tā apsekošanas dienā. Kā arī saskaņā ar Likuma 23. panta otrās daļas 2. un 5. punktu nekustamais īpašums novērtējams, izvērtējot tā atrašanās vietu un atbilstoši normatīvo aktu prasībām uzsākto nekustamā īpašuma izmantošanu, kā arī apbūves un saimnieciskās darbības izmantošanas iespējas, ja nekustamā īpašuma īpašnieks ir veicis darbības šo iespēju izmantošanai. LĪVA atzinumā norādīts, ka derīgo izrakteņu faktiskā esamība negarantē to izstrādes pieejamību un nevienā no iesniegtajiem dokumentiem nav analizēta derīgo izrakteņu ieguves juridiskā iespējamība, ekonomiskais un tehnoloģiskais pamatojums.  Tādējādi Komisija neguva apstiprinājumu zaudējumu esamībai saistībā ar derīgo izrakteņu ieguvi un nekonstatēja papildu zaudējumus, kas būtu iekļaujami atlīdzībā.  Komisija izskatīja sertificēta nekustamā īpašuma vērtētāja SIA “Vestabalt” sagatavoto vērtējumu par nekustamā īpašuma “Rēzes” Drabešu pagastā, Amatas novadā tirgus vērtību un iespējamo īpašniekam kompensējamo zaudējumu apmēru un aprēķināja atlīdzību. Komisijas aprēķinātā atlīdzība atbilst sertificēta nekustamā īpašuma vērtētāja noteiktajai tirgus vērtībai un kompensējamo zaudējumu aprēķinam. SIA “Vestabalt” 2020. gada 10. jūnija novērtējums saņemts Centrā 2020. gada 17. jūlijā.  Aprēķināta atlīdzība par nekustamā īpašuma **“Rēzes”** (kadastra numurs 4246 002 0408) sastāvā esošo zemes vienību (kadastra apzīmējums 4246 002 0408) 28,7 ha platībā, nosakot to 110 420 *euro* apmērā (simts desmit tūkstoši četri simti divdesmit *euro*), kas ietver:   1. tirgus vērtību 36 300 *euro* (trīsdesmit seši tūkstoši trīs simti *euro*); 2. atlīdzību par zaudējumiem 74 120 *euro* (septiņdesmit četri tūkstoši simt divdesmit *euro*), t.sk. jaunaudžu kopšanas aizvietošanas izmaksas 4 200 *euro* (četri tūkstoši divi simti *euro*) un meža audzes izmantošanas iespēju zudums 69 920 *euro* (sešdesmit deviņi tūkstoši deviņi simti divdesmit *euro*).   Aprēķinos tiek ņemts vērā, ka nekustamajā īpašumā “Rēzes” meža apsaimniekošanu reglamentē Ministru kabineta noteikumi Nr. 317 “Gaujas Nacionālā parka individuālie aizsardzības un izmantošanas noteikumi”. Atlīdzība par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu, ir aprēķināta pie nosacījuma, ka audzes galvenās cirtes kārtībā tiks nocirstas, ievērojot Ministru kabineta noteikumu Nr. 317 “Gaujas Nacionālā parka individuālie aizsardzības un izmantošanas noteikumi” prasības.  Lai izvērtētu aprēķināto atlīdzību, 2020. gada 5. augustā īpašniekam tika nosūtīts uzaicinājums piedalīties atlīdzības izvērtēšanas sēdē, vienlaikus informējot par aprēķinātās atlīdzības apmēru un lūgumu sniegt rakstisku viedokli par to. Uzaicinājumam pievienota nekustamā īpašuma novērtējuma kopija.  2020. gada 4. septembrī no īpašnieka tika saņemta vēstule, kurā norādīts, ka nekustamo īpašumu vēlas pārdot par summu 369 000,00 euro un īpašnieks ir piesaistījis sevis izvēlētu nekustamā īpašuma vērtētāju, jo nepiekrīt SIA “Vestabalt” sagatavotajam vērtējumam.  2020. gada 10. decembrī īpašnieks mutiski ir informējis, ka izvēlētais sertificētais nekustamā īpašuma vērtētājs SIA “Interbaltija” no nekustamā īpašuma novērtēšanas ir atteicies.  Tā kā īpašnieks ir iepazīstināts ar informāciju, kas pamato aprēķināto atlīdzību, un ir sniedzis viedokli par atlīdzību un tās apmēru, kā arī īpašniekam ir bijusi nodrošināta iespēja iesniegt savu vērtējumu, un šī iespēja nav izmantota, tādējādi izmantojot Noteikumos noteiktās tiesības, Komisija 2021. gada 7. janvārī ir apstiprinājusi augstāk norādīto atlīdzību par nekustamo īpašumu **“Rēzes”** (kadastra numurs 4246 002 0408) ar tā sastāvā esošo zemes vienību (kadastra apzīmējums 4246 002 0408) 28,7 ha platībā.  Pamatojoties uz Likuma 9. pantu un Noteikumu 36.1. apakšpunktu, AM ar 2021. gada 18. janvāra lēmumu Nr. 1/1-24.2/4 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamo īpašumu “Rēzes” Drabešu pagastā, Amatas novadā, kadastra numurs 4246 002 0408, ar tā sastāvā esošo zemes vienību 28,7 ha ar kadastra apzīmējumu 4246 002 0408” ir apstiprinājusi Komisijas aprēķināto taisnīgas atlīdzības apmēru.  Ja netiks noslēgts pirkuma līgums par atsavināmā nekustamā īpašuma labprātīgu atsavināšanu, tiks virzīts likumprojekts par atsavināmā nekustamā īpašuma atsavināšanu, nostiprinot Zemesgrāmatā īpašuma tiesības uz atsavināmo nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu.  Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.  Pēc nekustamā īpašuma iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.  Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma “Rēzes” Drabešu pagastā, Amatas novadā pirkšanu Zemessardzes mācību infrastruktūras attīstībai un paplašināšanai ”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Juridiskā persona, kura zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv) |

Ministru prezidenta biedrs,

aizsardzības ministrs A. Pabriks

Zeltzaķe 27337341

Ilze.Zeltzake@vamoic.gov.lv